**नई रिपोर्ट दिखाती है कि फ़ूड कंपनियां पशु कल्याण को बढ़ावा देने के प्रयासों में तेज़ी ला रही हैं**

*सर्वेक्षण से पता चलता है कि वैश्विक स्तर पर और एशिया में विवादास्पद पिंजरे में बंद अंडों के प्रयोग से दूरी बनाने वाले व्यवसायों की संख्या बढ़ रही है*

[City][Date] - अंतर्राष्ट्रीय NGO सिनर्जिया एनिमल द्वारा शुरू की गई एक रिपोर्ट में आशाजनक रुझान देखने को मिलता है: फ़ूड कंपनियां अपनी आपूर्ति श्रृंखलाओं में पिंजरे में बंद मुर्गियों के अंडों के प्रयोग से दूरी बनाने की अपनी प्रतिबद्धता को पूरा कर रही हैं, और ज़्यादा कल्याणकारी उत्पादन प्रणालियों की ओर जा रही हैं, जहाँ मुर्गियां बेहतर तरीके से इधर-उधर घूम पाती हैं और अपने प्राकृतिक व्यवहार को अपना पाती हैं।

"पिछले कुछ सालों में, हमने एशिया में काम करने वाली दर्जनों फ़ूड कंपनियों को बैटरी वाले पिंजरों, जो जानवरों को कैद करने के सबसे क्रूर रूपों में से एक है, में उत्पन्न किये जाने वाले अंडों की आपूर्ति बंद करके अंडा देने वाली मुर्गियों की पीड़ा को कम करने का वादा करते हुए देखा है," सिनर्जिया एनिमल की कॉर्पोरेट संचार मैनेजर फीचामॉन (अमांडा) थामसुक बताती हैं। "अब, हमें यह देखकर ख़ुशी हो रही है कि उनमें से ज़्यादातर कंपनियां नीतियों को लागू करके और प्रगति की सूचना देकर इन वादों को गंभीरता से ले रही हैं।"

पिछले साल के सर्वे में केवल 8 कंपनियों की तुलना में, इस साल, 21 कंपनियों ने इस क्षेत्र में अपनी प्रगति दर्ज की, जो 162.5% वृद्धि को दर्शाता है। भारत में, इसमें एक्कोर, कंपास ग्रुप, फोर सीज़ंस और हिल्टन शामिल हैं।

थामासूक कहती हैं, "हमें यह देखकर ख़ुशी हो रही है कि कंपनियां पारदर्शिता को प्राथमिकता दे रही हैं और उन उपभोक्ताओं की बात सुन रही हैं जो चाहते हैं कि उनका भोजन ज़्यादा मानवीय तरीकों से उत्पादित किया जाए।"

**कुछ व्यवसाय प्रगति की सूचना देने से बच रहे हैं**

रिपोर्ट में खाद्य सेवा, आतिथ्य और खुदरा कंपनियों को चार स्तरों (A से D) में वर्गीकृत किया गया है। टियर A उन कंपनियों को दर्शाता है, जिन्होंने पूरी तरह से केवल पिंजरा-रहित अंडे की आपूर्ति की ओर जाने की सूचना दी है। सबसे निचला स्तर, D, उन कंपनियों को दर्शाता है जिन्होंने पिंजरा-मुक्त प्रतिबद्धताओं को प्रकाशित किया है, लेकिन उन्हें लागू करने के मामले में अभी तक कोई प्रगति साझा नहीं की है।

इस साल की रिपोर्ट में सबसे निचले स्तर में कम कंपनियों को सूचीबद्ध किया गया है। इस साल 20% की तुलना में, पिछले साल, 30% कंपनियां टियर D में थी। टियर D में अभी भी बेस्ट वेस्टर्न, फोकस ब्रांड और सबवे जैसी मल्टी-नेशनल कंपनियां हैं।

"हालाँकि, ज़्यादा रिपोर्टिंग के रुझान को देखना आशाजनक है, वहीं यह अभी भी चिंताजनक बना हुआ है कि कुछ कंपनियों ने अभी तक अपने पिंजरा-मुक्त वादों को पूरा करने के अपने किसी प्रयास को साझा नहीं किया है। [एक सर्वेक्षण दिखाता है कि एशिया सहित, दुनिया भर के सभी उपभोक्ताओं ने मुर्गियों के कल्याण के लिए अपनी चिंताएं ज़ाहिर की हैं।](https://www.frontiersin.org/articles/10.3389/fanim.2022.995430/full) इन कंपनियों को अपने ग्राहकों के लिए बेहतर काम करना चाहिए," थामसुक कहती हैं।

**वैश्विक स्तर पर पिंजरों से दूरी बनाने के लिए एशिया बेहद महत्वपूर्ण है**

FAO के अनुसार, एशिया [दुनिया का सबसे बड़ा अंडा उत्पादक क्षेत्र](https://www.fao.org/poultry-production-products/production/en/) है, जो वैश्विक [अंडा उत्पादन के 64% से अधिक के लिए ज़िम्मेदार है।](https://www.fao.org/poultry-production-products/production/en/) यह कम से कम [3.1 बिलियन अंडे देने वाली मुर्गियों का घर है, जिनमें से अधिकांश पिंजरे में बंद उत्पादन प्रणालियों तक सीमित हैं।](https://www.cambridge.org/core/journals/animal-welfare/article/improving-hen-welfare-on-cagefree-egg-farms-in-asia-egg-producers-perspectives/34BFB6794F73FF8AB9F19AF5B1340305) यह प्रणाली मुर्गियों को अपना प्राकृतिक व्यवहार (जैसे स्वतंत्र रूप से चलना, चोंच मारना और अपने पंख पूरी तरह से फैलाना) अपनाने से रोकती है क्योंकि उन्हें अपना पूरा जीवन छोटी जगहों में बिताना पड़ता है।

कल्याण संबंधी कारणों से, यूरोपीय संघ और कई अन्य देशों में पारंपरिक बैटरी वाले पिंजरे पर प्रतिबंध लगा दिया गया है। कॉर्पोरेट क्षेत्र में, दुनिया भर में [2,500 से अधिक प्रमुख फ़ूड कंपनियों](https://assets.ctfassets.net/ww1ie0z745y7/5FJvFwKIYDwJHAzQxac8g2/8dcdb876ed3e569076fc4b3123d5d2bc/OWA-2023-ENG-cage-free-egg-fulfillment-report-final.pdf) ने केवल पिंजरा-मुक्त अंडे के स्रोत और बिक्री की प्रतिबद्धता जताई है, जिसमें [एशिया में 250 से अधिक विशिष्ट प्रतिबद्धताएं](https://chickenwatch.org/progress-tracker/) शामिल हैं।

थामसुक ने अंत में कहा "एशिया में पिंजरों से छुटकारा पाने के मामले में अभी भी एक लंबा सफर तय करने की ज़रूरत है। इसलिए हम उपभोक्ताओं और व्यापारियों को हमारी रिपोर्टों को देखने और एक बेहतर खाद्य उत्पादन प्रणाली की दिशा में इस कदम का समर्थन करने के लिए आमंत्रित करते हैं,'' ।

पूरी रिपोर्ट पढ़ने और भारत में काम करने वाली कंपनियों के बारे में अधिक जानकारी के लिए, [www.cagefreetracker.com/asia](http://www.cagefreetracker.com/asia) पर जाएं।

**सिनर्जिया एनिमल का परिचय**

सिनर्जिया एनिमल एक अंतर्राष्ट्रीय पशु संरक्षण संगठन है, जो फ़ार्म्ड एनिमल्स की पीड़ा को कम करने और ज़्यादा कल्याणकारी भोजन के विकल्पों को बढ़ावा देने के लिए विश्व के दक्षिणी के देशों में काम कर रहा है। जो एक पशु चैरिटी मूल्यांकनकर्ता (ACE) द्वारा सुझावित चैरिटी हैं।